Natal bersama dipun gelar ing Taman Budaya Yogyakarta, dipun estreni kulawarga ageng SMA Bopkri 1 Yogyakarta inggih para siswa, guru sarta tenaga pengajar ingkang sampun purna lan sederekipun para guru. Kejawi dedonga lan maos pujian, natalan ugi dipun regengaken maneka kridha seni dening para siswa. Kepala SMA Bopkri 1 Yogyakarta, Andar Rujito, mratelakaken, ing jaman samangke kathah kedadosan ingkang njalari was sumelang lan saya mutawatosi. Kepala sekolah ngajab supados para siswa tansah caket dhumateng Gusti kanthi dedonga lan maos pujian amrih tansah pinaringan pepadang lan gadhah bebuden ingkang luhur. ( Viecintia Rina+ Febri Triyatmoko )
